Par Latvijas Universitātes iepirkuma

**“Latvijas Universitātes Dabaszinātņu akadēmiskā centra Jelgavas ielā 1, Rīgā telpu un teritorijas uzkopšanas pakalpojumi”**

(identifikācijas Nr.LU 2018/27) (turpmāk – Iepirkums)

 nolikumā noteikto prasību skaidrojumu

Latvijas Universitātes Centralizēto iepirkumu komisija (turpmāk – Komisija), sniedz atbildi uz piegādātāja 2018.gada 29.jūnijā, 02. un 03.jūlija Elektronisko iepirkumu sistēmā uzdotajiem jautājumiem par Iepirkumu:

**1.jautājums:**Vai katrā ēkā jābūt vismaz Telpu uzkopšanas platība: 16316,80 m2?

**Atbilde:** Iepirkuma nolikuma 5.2.3.apakšpunktā noteikts, ka pretendentam ir jābūt pieredzei vismaz 3 (trīs) ēku un tai pieguļošās āra teritorijas uzkopšanā, **kur katrā ēkā** telpu platība ir vienāda vai lielāka par Tehniskās specifikācijas 1.punktā norādīto telpu platību, t.i. 16316,80 m2.

**2.jautājums:**Vai atbilstošām telpām un teritorijām jābūt vienā adresē vai arī telpas var būt vienā, bet teritorija citā?

**Atbilde:** Iepirkuma nolikuma 5.2.3.apakšpunktā noteikts, ka pretendentam ir jābūt pieredzei **ēku un tām pieguļošo** āra teritoriju uzkopšanā, kas nozīmē, ka ēkai un teritorijai jāatrodas vienā adresē.

**3.jautājums:**Tehniskajā specifikācijā punktā 1 norādīta telpu kopējā platība 16316,80 m2, bet saskaitot darba uzdevumā norādītās telpu platības pa grupām – sanāk 16463,00 m2. Lūgums precizēt telpu platību apjomu, jo starpība ir diezgan liela un tās ir darbinieku un materiālu izmaksas.

**Atbilde:** Darba uzdevumā norādītā ēkas, Rīgā, Jelgavas ielā 1, platība neatspoguļo norādītās ēkas kopējo platību, kas ir kopējā aptuvenā platība. Kopējā ēkas Rīgā, Jelgavas ielā 1, platība, kas ņemama vērā sagatavojot piedāvājumu, ir norādīta Tehniskās specifikācijas 1.punktā, t.i. 16316,80 m2.

**4.jautājums:**Saskaņā ar Tehnisko specifikāciju, “ikgadēji no 1. jūlija līdz 25. augustam tehniskajā specifikācijā ietverto iekštelpu regulāro uzkopšanas darbu apjoms prognozējami samazinās par 70%”.

Lūdzam Pasūtītāju par šo periodu no 1. jūlija līdz 25. augustam tehniskajā specifikācijā pievienot:

* uzkopšanas programmu katrai telpu grupai;
* kādas telpas ir jāuzkopj, kāda platība m2;
* kāds ir uzkopšanas periodiskums;
* vai šajā periodā ir nepieciešams nodrošināt dežūrapkopēju?

**Atbilde:** Tehniskajā specifikācijā iekļautajai informācijai “ikgadēji no 1. jūlija līdz 25. augustam tehniskajā specifikācijā ietverto iekštelpu regulāro uzkopšanas darbu apjoms prognozējami samazinās par 70%” ir informatīvs raksturs. Šajā laika periodā uzkopšanas periodiskums, telpu platība un dežūrapkopēju nepieciešamība ir nemainīga.

**5.jautājums:**Ņemot vērā pievienoto finanšu piedāvājuma formu pretendentam finanšu piedāvājumā ir jānorāda vidējās mēneša izmaksas par telpu uzkopšanu, iekļaujot 10 mēnešus par pilno pakalpojumu un divus mēnešus ar samazinājumu vai Pretendents ir tiesīgs labot Pasūtītāja formu, izdalot divas pozīcijas –mēneša cena par pilnu pakalpojumu un mēneša cena par samazināta apjoma pakalpojumu?

**Atbilde:** pretendentam ir jaaizpilda finanšu piedāvājums atbilstoši Iepirkuma nolikuma 3.pielikumā “Finanšu piedāvājums” noteiktajai formai. Pretendentam jānorāda kopējās izmaksas mēnesī par Tehniskajā specifikācijā norādīto pakalpojumu, neizdalot atsevišķi to mēnešu izmaksas, kuros iespējami tiek prognozēts telpu uzkopšanas darbu samazinājums. Pretendentam, piedāvājot cenu par pakalpojumu, jāņem vērā Iepirkuma nolikuma 2.pielikumā “Tehniskā specifikācija/Pretendenta tehniskais piedāvājums” noteikto uzkopšanas darbu apjomu.

**6.jautājums:**Vai pretendentam finanšu piedāvājumā stundas likme 1 (vienam) apkopējam (EUR/ bez PVN) jānorāda bruto stundas tarifa likme vai stundas tarifa likme, kurā jau ir iekļautas visas izmaksas, t.sk. VSAOI, atvaļinājuma uzkrājumi, slimības uzkrājumi u.c. darbaspēka izmaksas?

**Atbilde:** pretendentam ir jānorada bruto stundas likme 1 (vienam) apkopējam.

**7.jautājums:** Nolikuma 1.6. punktā un līguma projektā Pasūtītājs ir paredzējis pakalpojuma sniegšanu 36 mēnešus un ar nolikuma 1.8. punktā norādīto līgumcenu līdz 350 000,00 EUR bez PVN. Lūdzam Pasūtītāju izskatīt iespēju līgumā iekļaut punktu, kas paredz līguma slēgšanu uz 36 mēnešiem vai līdz 1.8. punktā norādītās līgumcenas EUR bez PVN apguvei atkarībā no tā, kurš no nosacījumiem izpildās pirmais.

**Atbilde:** atbilstoši Iepirkuma nolikuma 1.6.punktā noteiktajam līguma termiņš ir 36 (trīsdesmit seši) mēneši no Iepirkuma līguma noslēgšanas dienas, no kā secināms, ka iepirkuma līgums par pakalpojuma saņemšanu ar piegādātāju tiks slēgts uz 36 (trīsdesmit sešiem) mēnešiem. Tāpat piegādātājs atbilstoši Iepirkuma nolikuma 3.pielikumam “Finanšu piedāvājums” piedāvā cenu par visu pakalpojuma sniegšanas periodu, proti, 36 (trīsdesmit seši) mēnešiem, kas arī būs vērtējamā cena atbilstoši piedāvājuma izvēles kritērijam. Iepirkuma nolikuma 1.8.punktā noteiktajai paredzamai līgumcenai ir informatīvs raksturs. Ņemot vērā minēto, Pasūtītājs neizskata iespēju veikt grozījumus Iepirkuma līgumā.

**8.jautājums:** Vai Pretendents var norādīt pieredzi par telpu un teritorijas uzkopšanu dažādos objektos, t.i. telpas vienā objektā, bet teritorija citā objektā?

**Atbilde:** skatīt atbildi uz 2.jautājumu.

Papildus informējam, ka piegādātājam ir laikus jāprasa papildu informāciju par iepirkuma procedūras dokumentos iekļautajām prasībām, lai pasūtītājs, pamatojoties uz Publisko iepirkumu likuma 36.panta otrajā daļā noteikti, atbildi var sniegt piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.